PRITARTA

 Rokiškio rajono savivaldybės tarybos

 2021 m. kovo 26 d. sprendimu Nr. TS-

**ROKIŠKIO RUDOLFO LYMANO MUZIKOS MOKYKLOS 2020 METŲ VEIKLOS ATASKAITA**

 Rokiškio Rudolfo Lymano muzikos mokyklos 2020–2022 m. Strateginio plano ir 2020 m. veiklos plane numatyti tikslai orientuoti į ugdymo (si) proceso tobulinimą, plėtojant bendravimo ir bendradarbiavimo kultūrą bei saugios ir sveikos aplinkos kūrimą. Pasirinkta prioritetinė kryptis – mokymo (si) kokybės gerinimas tenkinant mokinių poreikį muzikuoti, ugdant asmenybės individualias kūrybines galias. Vykdant įstaigos strategiją ugdymo srityje mokykloje sudarytos sąlygos įgyvendinti 38 formalųjį švietimą papildančias pradinio ir pagrindinio ugdymo programas, 9 neformaliojo vaikų švietimo programas ir suaugusiųjų muzikinio ugdymo programą.

 Siekiant gerinti ugdymo (si) kokybę 2020 m. suorganizuoti 28 mokyklos savivaldos institucijų, metodinių grupių posėdžiai, kuriuose buvo svarstomi ir sprendžiami mokyklos veiklos ir ugdymo proceso organizavimo klausimai, atliekama ugdymo kokybės, ugdymo plano vykdymo ir rezultatų analizė. Stengiantis gerinti mokinių mokymo (si) pasiekimus, mokykloje buvo vertinama ir stebima individuali kiekvieno mokinio pažanga, ieškoti būdai kaip padėti mokiniui pagerinti mokymosi pasiekimus, aptartas mokytojų gebėjimas individualizuoti ugdymą, stiprinant mokinių motyvaciją mokytis ir kryptingai veikti.

 Vadovaujantis neformaliojo vaikų švietimo ir jo teikėjų veiklos kokybės užtikrinimo metodika, mokykloje atliktas vidaus kokybės įsivertinimas, kurio metu įsivardinti stiprieji bei tobulintini mokyklos veiklos rodikliai bei aspektai. Su gautais įsivertinimo rezultatais supažindinta mokyklos bendruomenė, jie skelbiami mokyklos internetinėje svetainėje.

 Šalyje paskelbus ekstremalią situaciją bei pereinant prie nuotolinio mokymo (si) mokytojams sudarytos sąlygos įvairiuose seminaruose, mokymuose, vebinaruose gilinti ir tobulinti IKT kompetencijas (736 Eur specialiųjų lėšų). Skatinant kolegialų ryšį ir mokytojų bendradarbiavimą kovo, rugpjūčio bei spalio mėn. organizuoti savarankiški mokymai mokykloje „Kolega-kolegai: kaip dirbti su ZOOM“, kuriuose mokyklos mokytojai dalinosi gerąja patirtimi. Mokytojai sėkmingai naudoja skaitmenines technologijas nuotolinio ugdymo procese, dalijasi nuotoliniame mokyme naudojamais įrankiais, naudingomis nuorodomis. Siekiant gerinti nuotolinio ugdymo kokybę, mokykloje įvestas šviesolaidinis internetas (631 Eur specialiųjų lėšų) ir sudarytos sąlygos organizuoti pamokas nuotoliniu būdu. Įsigyti trys nauji kompiuteriai (1374 Eur biudžeto lėšos). Dėl ugdymo proceso karantino sąlygomis įgyvendinimo (srautų valdymo) pertvarkyta mokyklos biblioteka, joje įkuriant muzikos istorijos ir ankstyvojo muzikinio ugdymo klases. Nupirkta reikalinga įranga, modernios konferencinės kėdės (408 Eur specialiųjų lėšų). Stengiantis kurti estetišką ir modernią ugdymosi aplinką, atnaujinta gitaros klasė, nupirkta keletas baldų, įsigytas saksofonas, naujų instrumentų ankstyvajam ugdymui bei metodinių priemonių solfedžio pamokoms ( 1329 Eur, iš jų biudžeto lėšų – 350 Eur, specialiųjų lėšų – 979 Eur).

 Siekiant tenkinti mokinių poreikį muzikuoti, ugdant asmenybės individualias kūrybines galias, mokyklos veiklos plane buvo numatyta organizuoti/dalyvauti 118 renginių, konkursų, festivalių. Didžioji dalis dėl ekstremalios situacijos šalyje buvo atšaukti, perkelti į kitus metus arba vyko nuotoliniu būdu. Konkursuose, festivaliuose rajone, šalyje bei užsienyje dalyvavo daugiau nei 120 mokyklos mokinių, iš jų 20 laureatų, 18 diplomantų. Mokiniai, dalyvaujantys konkursuose, festivaliuose plėtoja muzikinius gebėjimus, muzikinės, choreografinės raiškos įgūdžius, ugdosi kūrybiškumą, savigarbą, pagarbą kitiems, veiklumą ir lyderystę, pasitikėjimą savo jėgomis.

 Siekiant užtikrinti sėkmingą mokymąsi, mokiniams sudaromos palankios sąlygos ugdytis ne tik profesinius meninius gebėjimus, bet ir kūrybines, komunikacines, socialines bei emocines kompetencijas. Rugpjūčio 24–28 d. mokykloje organizuota stovykla „Vaikai vaikams“, kurios metu, per meninį ugdymą, įvairaus amžiaus vaikai ugdėsi penkias pagrindines socialines emocines kompetencijas: savimonę, savitvardą, tarpusavio santykius bei socialinį sąmoningumą (iš savivaldybės biudžeto stovyklai skirta 1100 eurų).

 Stengiantis kurti saugią ir sveiką mokymosi aplinką, visus metus didelis dėmesys buvo kreipiamas į mokinių, mokytojų ir darbuotojų savijautą mokykloje, tarpusavio santykius. Pavasarį mokykloje buvo atliktas emocinės atmosferos ir perdegimo sindromo simptomų tendencijos tyrimas, kuris parodė, kad bendrą emocinę grupės atmosferą gerai vertina didesnioji kolektyvo dalis (74,3 proc. respondentų). Siekiama, kad kiekvienas bendruomenės narys jaustųsi vertingas, reikalingas ir saugus, kuriama palanki kūrybinė atmosfera, skatinamas bendruomenės narių bendravimas ir bendradarbiavimas. Remiantis valstybės ir savivaldybių institucijų ir įstaigų interneto svetainėms reikalavimų aprašu sukurta nauja mokyklos internetinė svetainė, kurioje be talpinamos būtinos informacijos apie įstaigos funkcijas, veiklą ir kt., mokyklos bendruomenės nariai skatinami dalyvauti mokyklos valdymo procese, dalyvauti įvairiose apklausose ir išreikšti savo nuomonę bei tiesiogiai pateikti įvairius dokumentus.

 Kurdama bendradarbiavimo kultūrą, mokykla palaiko partneriškus santykius su miesto, rajono švietimo įstaigomis, respublikos ir kitų šalių meno, muzikos mokyklomis bei Rokiškio kultūros centru. Atnaujintos bendradarbiavimo sutartys su Rokiškio J. Keliuočio viešąja biblioteka bei Rokiškio krašto muziejumi. Mokyklos kultūrinė, projektinė, meninė veikla peržengia mokyklos ribas. Ryškus mokyklos teikiamos kultūrinės veiklos vietos bendruomenei spektras. Tai įvairūs kultūriniai renginiai, koncertai, tradicijų puoselėjimas, rajoninių švenčių šventimas kartu. Nuolat vyksta ugdytinių, mokytojų, profesionalių atlikėjų koncertai, į kuriuos yra kviečiami ir miestelėnai. Aktyviai dalyvaujant muzikinėje veikloje, ugdomas mokinių pilietiškumas, tautiškumas, pagarba tradicijoms, formuojami tradicinės muzikos suvokimo ir atlikimo įgūdžiai, puoselėjamas kūrybiškumas ir bendravimas, ugdomos mokinių bendrosios ir dalykinės kompetencijos.

 Rokiškio rajono savivaldybės tarybos sprendimu (2020-04-24 Nr. TS–7) Rokiškio choreografijos mokykla reorganizuota prijungiant ją prie Rokiškio Rudolfo Lymano muzikos mokyklos. Nuo 2020-08-28 Rokiškio Rudolfo Lymano muzikos mokykla turi choreografijos skyrių. Visi reikiami naujos redakcijos dokumentai, susiję su mokyklos struktūros pertvarkymu bei darbuotojų darbo santykiais buvo parengti laiku, vyksta bendri posėdžiai, susirinkimai, planuojamos bendros metodinės bei koncertinės veiklos, renginiai.

Direktorė Vilma Steputaitienė

 PRITARTA

 Rokiškio rajono savivaldybės tarybos

 2021 m. kovo 26 d. sprendimu Nr. TS-

**ROKIŠKIO JAUNIMO CENTRO 2020 METŲ VEIKLOS ATASKAITA**

 Rokiškio jaunimo centro 2020–2022 metų strateginis planas patvirtintas Rokiškio rajono savivaldybės administracijos direktoriaus 2019-10-21 įsakymu Nr. AV-1095 ,,Dėl pritarimo Rokiškio jaunimo centro 2020–2022 m. strateginiam planui“. 2020-ieji metai buvo pirmieji šio plano įgyvendinimo metai.

 Įgyvendinant metinį veiklos tikslą – sudaryti sąlygas įvairių amžiaus grupių vaikams ir jauniems žmonėms tenkinti saviraiškos poreikis, ugdant kūrybinius gebėjimus ir asmenines galias reikalingas šiuolaikiniame gyvenime bei pasirenkant profesiją – buvo iškelti ir įgyvendinti šie uždaviniai:

 1. Ugdyti ir plėtoti vaikų kompetencijas per saviraiškos poreikio tenkinimą.

 Jaunimo centre 2020 m. mokiniams buvo siūloma rinktis 8 skirtingas programas: dailės pradinio ir pagrindinio formalųjį švietimą papildančio ugdymo, dailės, pynimo iš vytelių ir robotikos būrelius bei vaikų neformaliojo švietimo programas. Užsiėmimų metu buvo siekiama dailės, techninės kūrybos, technologijų (STEAM) kompetencijų ir saviraiškos plėtojimo, integruoto mokymo(-si), padedančio vaikams pamokose įgyjamas žinias iš karto pritaikyti praktiškai, skatinami kūrybiškai žvelgti į patikėtas užduotis ir atrasti savo talentus. Per užsiėmimus vaikai mokėsi dirbti komandoje, kurti, bandyti, praktikoje pritaikyti išmoktas žinias ir kantriai siekti bendro tikslo. Išbandydami daug skirtingų sričių mokslą, technologijas, inžineriją, menus, vaikai atranda savo stipriąsias puses, tenkina savo saviraiškos poreikius, įgyja naujų kompetencijų. Trys NVŠ programos, finansuojamos tikslinėmis valstybės ir Europos Sąjungos lėšomis buvo organizuotos arčiau vaikų gyvenamosios vietos ar mokyklos ir vyko Senamiesčio progimnazijoje (dailė), Kavoliškio mokykloje-darželyje (robotika), Rokiškio pagrindinėje mokykloje (pynimas iš vytelių spec. poreikių vaikams). Mokinių tėvams buvo sudaryta galimybė rinktis dailės ir robotikos programas atsižvelgiant į vykdymo vietą bei programų trukmę. Mokytojai nuolat skatino mokinius dalyvauti konkursuose. Rajoniniuose konkursuose dalyvavo 30 dalyvių ( 6 nugalėtojai), respublikiniuose – 4, tarptautiniuose – 9 (2 nugalėtojai).

 2020 m. užsiėmimus lankė 128 mokiniai (71 proc. mergaičių, 29 proc. berniukų), tai yra 6,6 proc. mažiau, negu 2019 m. Su mokiniais dirbo 5 mokytojai: 1 mokytojas ekspertas, 1 mokytojas metodininkas, 2 vyresnieji mokytojai, 1 mokytojas. Mokslas jaunimo centre yra iš dalies mokamas ir yra 5,00–9,00 Eur per mėn., priklausomai nuo užsiėmimų trukmės. Mokesčio už mokslą jaunimo centre nemokėjo 45 mokiniai, tai NVŠ programas, finansuojamas tikslinėmis valstybės ir Europos Sąjungos lėšomis, lankantys mokiniai, bei 4 mokiniai, kurie buvo atleisti nuo mokesčio už mokslą vadovaujantis Rokiškio r. savivaldybės tarybos 2015-08-18 sprendimu Nr. TS-180 „Dėl mokesčio už mokslą neformaliojo vaikų švietimo įstaigose nustatymo“. Karantino laikotarpiu nuo mokesčio už mokslą buvo atleisti visi mokiniai vadovaujantis Rokiškio r. savivaldybės tarybos 2020-04-24 sprendimu Nr. TS-101 „Dėl mokesčio už mokslą neformaliojo vaikų švietimo įstaigose nustatymo dalinio pakeitimo“.

 Karantino laikotarpiu neformalusis švietimas buvo įgyvendinamas nuotoliniu ugdymo proceso organizavimo būdu. Ugdymui naudojama pokalbių programa „Zoom“ ir Google diskas, skirtas mokinių darbams kaupti, užduotims pateikti.

 Birželio mėn. vykusios dailės programų mokinių darbų peržiūros vyko be ugdymo proceso praradimų, nustebino darbų gausa ir įvairove. Dirbant nuotoliniu būdu mokytojai tobulino skaitmeninio raštingumo kompetencijas, taikė jas ugdymui planuoti ir organizuoti, mokinių mokymo procesui stebėti ir vertinti, bendradarbiauti su tėvais. Direktoriaus pavaduotoja ugdymu dalyvavo 40 val. programos „Saugesnio interneto ambasadoriaus veikla šiuolaikinėje mokykloje: bendruomenės telkimas, užtikrinant saugią elektroninę erdvę mokiniams“. Visi mokytojai 2020 m. baigė 60 val. Specialiosios pedagogikos ir specialiosios psichologijos kursus ir patobulino mokinio pažinimo ir jo pripažinimo kompetencijas.

 2. Ugdyti asmenines ir socialines jaunimo kompetencijas, siekiant padėti saviraiškos erdvės nerandantiems jauniems žmonėms įsitraukti į bendruomeninius procesus, palengvinant jų integraciją į gyvenamąją aplinką.

 Rokiškio jaunimo centre 2020 m. buvo teikiamos šios paslaugos jaunimui: atvirasis darbas su jaunimu, mobilusis darbas su jaunimu, jaunimo informavimas, konsultavimas, sociokultūrinės paslaugos.

 Atvirasis darbas su jaunimu organizuotas siekiant suteikti tikslingo, įvairiapusio ir saugaus laisvalaikio galimybes 14–29 metų jaunuoliams. Jaunimo centre buvo sudarytos sąlygos jaunimui rinktis, bendrauti, diskutuoti, inicijuoti bei organizuoti renginius, mokymus ir kitas patrauklias veiklas. Parašytas projektas „Rokiškio jaunimo centro veiklos projektas 2020 m.” ir gauta 16000 Eur. valstybės biudžeto lėšų šios programos įgyvendinimui. Unikalių lankytojų skaičius jaunimo centre – 195, nuolatinių lankytojų – 90, į veiklas įtraukti 42 nauji lankytojai. Su jaunimu dirbo 3 metodininkai.

 Siekiant užtikrinti jaunų žmonių turiningą laisvalaikį, ugdymą(-si) ir socialinę integraciją bei vykdyti jaunimo įgalinimą jų gyvenamojoje vietovėje taikoma dar viena darbo su jaunimu forma – mobilusis darbas. Šis darbas vykdomas Juodupės, Kazliškio, Duokiškio, Panemunio (iki rugsėjo mėn.), Kriaunų (nuo rugsėjo mėn.) bendruomenėse. Kaimiškose vietovėse gyvenančiam jaunimui sudarytos sąlygos rinktis, bendrauti, įsitraukti į veiklą pagal poreikius jų gyvenamosiose vietovėse. Pagal suderintą grafiką konkrečiomis dienomis ir valandomis atvykstančiai jaunimo darbuotojų komandai bendruomenės suteikė patalpas. Veikla buvo vykdoma įgyvendinant valstybės biudžeto lėšomis finansuojamą projektą „Rokiškio jaunimo centro mobiliojo darbo su jaunimu veiklos projekto 2020“. Projektas rašytas pirmą kartą, įsteigus metodininko mobiliajam darbui su jaunimu pareigybę. Jo įgyvendinimui buvo skirta 8879 Eur. Unikalių lankytojų – 80, pastovių lankytojų 40. Lyginant su 2019 m. unikalus lankytojų skaičius padidėjo 60 proc., pastovių lankytojų – 25 proc. Su jaunimu bendruomenėse dirbo 2 metodininkai.

 Informavimas, konsultavimas ir sociokultūrinės paslaugos mažiau galimybių turintiems jaunuoliams teikiamos kompleksiškai, vykdant atvirąjį ir mobilųjį darbą su jaunimu, kuris organizuojamas vadovaujantis Jaunimo reikalų departamento prie SADM rekomendacijomis, teikiamos paslaugos yra įtrauktos į Socialinių paslaugų katalogą ir priskiriamas prie socialinių paslaugų teikimo savivaldybėje. Per 2020 m. konsultuota ir informuota 120 jaunuolių. Darbo su jaunimu veiklose dalyvavo 275 unikalūs lankytojai, dirbo penki darbuotojai (du darbuotojai įdarbinti iš projektų lėšų). Trys metodininkai kėlė savo kvalifikaciją skaitmeninio darbo su jaunimu mokymuose “Skaitmeninė galia“ (40 val.), 1 metodininkas baigė 5 modulių kursus jaunimo darbuotojams (168 val.), 1 metodininkas pasitvirtino jaunimo darbuotojo sertifikatą.

 3. Efektyviai panaudoti atnaujintas Žiobiškio turistinės bazės edukacines erdves vaikų ir jaunimo užimtumui.

 Tobulinant ugdymo procesą, siekiant geresnės mokymo(si) kokybės bei jaunimo užimtumo buvo stengiamasi atnaujinti, modernizuoti edukacines erdves ne tik pagrindiniame pastate Rokiškyje, bet ir turistinėje bazėje Žiobiškyje.

 Turistinėje bazėje buvo organizuotos 2 stovyklos rajono vaikams ir stovykla-mokymai jaunimui (kartu su Kupiškio jaunimo centru). Suteiktos stovyklų organizavimo paslaugos kitoms įstaigoms. Turistinėje bazėje poilsiavo organizacijų „Gelbėkit vaikus“, „Sportuokime kartu“ stovyklautojai.

 Stovyklautojai apgyvendinti renovuotuose kambariuose, aprūpinti naujais baldais, patalyne. Rugsėjo mėn. organizuotos 3 edukacinės programos jaunimo centrą lankantiems vaikams ir mokymai jaunimui. Paslaugos suteiktos 177 dalyviams. Birželio mėn. dėl karantino apribojimų stovyklavietė vaikų nepriėmė, liepos-rugpjūčio mėn. ji buvo užimta 38 dienas.

 Iš viso jaunimo centre 2020 m. dirbo 19 darbuotojų, iš jų – 11 pedagogų (3 vyrai ir 7 moterys), specialistų –2, darbininkų – 6. Pareiginės algos kintamoji dalis, atsižvelgiant į praėjusių metų veiklos vertinimą, buvo skirta direktoriui, pavaduotojui ugdymui ir specialistams. Visi darbuotojai motyvuojami bendromis ne darbinėmis veiklomis, lanksčiu darbo grafiku, karjeros ir kvalifikacijos tobulinimo galimybėmis, 74 proc. darbuotojų motyvuoti pinigine išraiška.

Direktorė Nijolė Gužienė

 PRITARTA

 Rokiškio rajono savivaldybės tarybos

 2021 m. kovo 26 d. sprendimu Nr. TS-

**ROKIŠKIO RAJONO PANDĖLIO UNIVERSALAUS DAUGIAFUNKCIO CENTRO 2020 METŲ VEIKLOS ATASKAITA**

 Rokiškio r. Pandėlio universalus daugiafunkcis centras (toliau­ – Centras) savo struktūra yra išskirtinė švietimo įstaiga, organizuojanti neformalųjį, ikimokyklinį, priešmokyklinį ugdymą, kultūrinę ir sportinę veiklas.

 Pandėlio universalaus daugiafunkcio centro 2020–2022 m. strateginiame veiklos plane numatyti trys strateginiai tikslai. Pirmasis tikslas – teikti kokybiškas, prieinamas ir ugdytinių poreikius atitinkančias švietimo paslaugas. 2020 metais Centre veikė šios meninės studijos: dainavimo, estradinės muzikos, liaudies muzikos, fortepijono, šokio, dailės ir estetikos (vaikams nuo 4 m. amžiaus) ir viena NVŠ programa- „Sportas-aktyvaus gyvenimo pagrindas“. Sausio–vasario mėnesiais kiekvienos meninės studijos mokiniai surengė atviras pamokas-koncertus mokinių tėvams ir Centro bendruomenei. Nuo kovo iki gegužės mėn. neformalusis vaikų švietimas buvo vykdomas nuotoliniu būdu. Meninė veikla buvo individualizuojama, atsižvelgiant į mokinių poreikius, mokiniai buvo skatinami dalyvauti įprastu kontaktiniu ir nuotoliniu būdu vykstančiuose festivaliuose ir konkursuose. Dainavimo studijos mokiniai dalyvavo koncerte Rokiškio kultūros centre „Jaunieji talentai“, nuotolinėje palaikymo akcijoje, Online talentų konkurso pusfinalyje-2020, koncerte Rokiškyje „Ačiū Lietuva“, tarptautiniame konkurse „Muzikos talentų lyga“, Nepriklausomybės akto signataro Mirono 140-ųjų metinių paminėjimo renginyje, tarptautiniame konkurse „Pavasario fiesta“, projekte „Vasaronės“, Rokiškio r. Laibgalių bendruomenių šventėje „Gandrinės“, „Eglutės įžiebimo“ šventėje Rokiškyje. Dailės studijos mokiniai nuolat rengė dailės darbų parodas Pandėlio m. bibliotekoje, dalyvavo Rokiškio krašto muziejaus organizuojamame vaikų ir jaunimo meninės kūrybos konkurse „Kalėdų atvirukas“, Pandėlio miesto bendruomenės organizuotoje parodoje- konkurse „Kalėdinių eglučių alėja".

 2020 metais veikė dvi mišraus amžiaus ikimokyklinio ugdymo grupės (2–4 ir 4–6 metų), kurios dirbo pagal patvirtintą ikimokyklinio ugdymo programą „Vaikystės takeliu“ ir 2014 m. Lietuvos Respublikos patvirtintą ikimokyklinio amžiaus vaikų pasiekimų aprašą ir viena 6–7 m. vaikų priešmokyklinio ugdymo grupė, kuri dirbo pagal patvirtintą „Priešmokyklinio ugdymo bendrąją programą“. 2020 m. ikimokyklinio ir priešmokyklinio skyriaus vaikai dalyvavo projektuose ir renginiuose: respublikinėje vaikų kūrybinių darbų parodoje „Žaisk, juokauk, su raidėmis draugauk“, respublikiniame projekte „Velykų margutis“, respublikiniame virtualiame projekte „Edukacinė skrynelė“, kūrybinių darbų projekte „Išskleisk sparnus vaikystės paukšte“, VI nacionaliniame vaikų piešinių konkurse „Lietuvos paukščiai 2020“, respublikinėje kūrybinių darbų parodoje „Lietuva vaiko delne“, kūrybinių darbų parodoje „Lietuvos spalvos“, respublikiniame ekologinio-meninio ugdymo projekte „Kuriu gamtai 2020“, karpinių parodoje „Žibintai-šviesos nešėjai“, virtualioje kūrybinių darbų parodoje „Akinukai man, tau ir visiems“, respublikiniame etnokultūros projekte „Elnias devyniaragis“, virtualioje nuotraukų parodoje „Gamtos dailininkas-ruduo“, kūrybinių darbų nuotraukų parodoje „Ką rudens gėrybės slepia ?“, kūrybinių darbų fotografijų parodoje „Vasarėlė išaugino, rudenėlis sunokino“. Dalyvaujant renginiuose ir projektuose ikimokyklinio ir priešmokyklinio ugdymo grupių vaikams, neformaliojo švietimo meninių studijų mokiniams buvo ugdomos socialinė, pažinimo, komunikavimo ir meninė kompetencijos.

 Antrasis tikslas – tobulinti saugios ir sveikos ugdymo aplinkos kokybę. Įgyvendinant šį tikslą 2020 m. buvo užtikrintas mokinių saugumas ir lygios galimybės, mažiausias pajamas gaunančių tėvų vaikai buvo atleisti nuo mokesčio. Neformalųjį švietimą ir ikimokyklinį, priešmokyklinį ugdymą lankantiems mokiniams sudarytos lygios galimybės dalyvauti ugdymo procese, renginiuose ir išvykose. Inicijuota, kad Centro veikloje aktyviai dalyvautų ugdytinių tėvai. Kartu su jais organizuotos mokinių edukacinės išvykos, edukaciniai projektai, gražinama Centro aplinka.

 Trečiasis tikslas – skatinti kultūros veiklos plėtrą ir kultūros prieinamumą. Įgyvendinant šį tikslą, visus metus buvo organizuojami kultūriniai renginiai Pandėlio seniūnijos gyventojams. 2020 metų vasario mėn. prie Pandėlio universalaus daugiafunkcio centro buvo prijungti Suvainiškio, Panemunio ir Martynonių kaimų kultūros namai. 2020 metais Pandėlio, Panemunio, Martynonių ir Suvainiškio kultūros namuose surengta 104 renginiai 24 šventės – Užgavėnės, Joninės, Oninės, Gegužinė, Žolinė ir kt., „Baltoji vakarienė“, parodyti 3 spektakliai „Corona comedija“, įvyko renginys „Teatrinis trečiadienis Pandėlyje“, 8 koncertai-minėjimai (Sausio 13-tai, Vasario 16-tai, Liepos 6-tai, „Šventa Ona duonos ponia“), 10 edukacinių užsiėmimų, „Rudens kilimo“ kūrimas iš gėlių žiedų, 5 parodos (virtuali Renatos Bernatonienės karpinių paroda „Nuo Velykų iki Atvelykio", foto paroda „Oninės 2019“, Jonavos globos namų paroda "Senjorų retro"), Nepriklausomybės akto signataro Vlado Mirono 140-ųjų metinių minėjimas, eglutės įžiebimo šventė Panemunyje, Sekminių šventė Suvainiškyje, Tėvo diena Suvainiškyje, Mirusių pagerbimo šventė Suvainiškyje, Kraštiečių šventė Martynonyse. Įvyko 16 išvykų: su spektakliu „Corona comedija“ 2 k., su mišriu vokaliniu ansambliu 2 k., Vaikų gynimo diena vaikų darželyje, 2 edukacinės programos Panemunyje. Organizuoti 38 kiti renginiai: susirinkimai, susiėjimai, pasitarimai, seniūno ir bendruomenės ataskaitiniai susirinkimai, įvairūs pristatymai, sveikatinimo programos.

 Sudarytos galimybės vyresnio amžiaus žmonėms lankyti jų poreikius atitinkančius užsiėmimus – sporto klubą, saviveiklos kolektyvus Pandėlio, Martynonių, Suvainiškio ir Panemunio kultūros namuose. Suteiktos patalpos Pandėlio miesto moterų aerobikos grupei. Buvo plėtojami partnerystės ryšiai su daugeliu respublikos universalių daugiafunkcių centrų, dalijamasi gerąja patirtimi įstaigos veiklos tobulinimui. Centro direktorius rūpinosi žmogiškaisiais, materialiaisiais ir finansiniais ištekliais. Pedagogai buvo skatinami ir jiems buvo sudarytos sąlygos sistemingai kelti savo dalykinę ir metodinę kvalifikaciją seminaruose ir konferencijose. Sudarytos finansavimo sutartys su privačiais rėmėjais, gauta 2118,00 eurų pajamų. Už teikiamas paslaugas gauta 1590,00 eurų pajamų. Gautos lėšos panaudotos kultūrinių renginių organizavimui, neformaliojo švietimo mokinių dalyvavimui respublikiniuose festivaliuose ir konkursuose.

Direktorė Sonata Babickienė

 PRITARTA

 Rokiškio rajono savivaldybės tarybos

 2021 m. kovo 26 d. sprendimu Nr. TS-

**ROKIŠKIO RAJONO KŪNO KULTŪROS IR SPORTO CENTRO 2020 METŲ VEIKLOS ATASKAITA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Organizuodamas veiklas rėmiausi 2020-2024 metų veiklos gairėmis, kurias pristačiau dalyvaudamas konkurse į šios įstaigos vadovo pareigas, bei einamaisiais darbais. **Įstaigos vizija** – moderni sporto įstaiga, sudaranti sąlygas norintiems sportuoti, siekti aukštų sportinių rezultatų bei teikianti įvairias kūno kultūros ir sporto paslaugas Savivaldybės bendruomenei.**Strateginiai tikslai:** * Tobulinti klientų aptarnavimo kultūrą;
* Kurti naujas paslaugas;
* Gerinti esamų paslaugų kokybę;
* Tobulinti organizacinius procesus;
* Kurti motyvuojančią darbo aplinką.

Rokiškio rajono kūno kultūros ir sporto centras vykdo formalųjį švietimą papildančio sportinio ugdymo ir neformaliojo sportinio ugdymo programas, teikdamas šias paslaugas: Lengvoji atletika, Krepšinis, Dziudo, Sambo, Ledo ritulys, Sunkioji atletika, Šaudymas, Jėgos trikovė, Šachmatai, Plaukimas.Sporto centrą lanko 331 vaikas iš: Rokiškio miesto, Obelių, Juodupės, Kamajų, Jūžintų, Kavoliškio, Salų, Čedasų, Ragelių, Laibgalių, Kalvių, Pandėlio, Panemunėlio.12 mokinių pavėžėjimas tėvų (globėjų) transportu yra kompensuojamas.**I.Vaikų pasiskirstymas pagal ugdymo programas**

|  |  |  |  |
| --- | --- | --- | --- |
| **Ugdymo programa** | **Mokinių skaičius** | **Programos trukmė** | **Papildomo mokesčio kaina (Eur./mėn)** |
| **Mergaičių** | **Berniukų** | **Bendras** |
| Krepšinis | - | 94 | 94 | 8-10 metų | 5,0 Eur. |
| Lengvoji atletika | 26 | 13 | 39 | 8-10 metų | 5,0 Eur. |
| Sunkioji atletika | 2 | 13 | 15 | 8-10 metų | 5,0 Eur. |
| Dziudo  | 1 | 6 | 7 | 8-10 metų | 5,0 Eur. |
| Sambo  | 4 | 12 | 16 | 8-10 metų | 5,0 Eur. |
| Šachmatai  | 3 | 9 | 12 | 8-10 metų | 5,0 Eur. |
| Kulkinis šaudymas | 4 | 6 | 10 | 8-10 metų | 5,0 Eur. |
| Ledo ritulys | - | 29 | 29 | 8-10 metų | 5,0 Eur. |
| Jėgos trikovė | - | 10 | 10 | 8-10 metų | 5,0 Eur. |
| Plaukimas  | 43 | 56 | 99 | 8-10 metų | 10,0 Eur. |
|  **Viso:** | **83** | **248** | **331** |  |  |

**II. Mokinių ir grupių skaičius sportinio ugdymo etapuose**

|  |  |  |
| --- | --- | --- |
| **Grupės**  | **Mokinių skaičius** | **Grupių skaičius** |
| Neformalaus ugdymo | 74 | 6 |
| Pradinio rengimo | 104 | 8 |
| Meistriškumo ugdymo | 104 | 9 |
| Meistriškumo tobulinimo | 49 | 6 |
| **Viso:** | **331** | **29** |

**III. Renginių organizavimas ir dalyvavimas**

|  |  |  |  |  |  |
| --- | --- | --- | --- | --- | --- |
| Organizuota tarptautinių renginių (skaičius) | Dalyvauta tarptautiniuose renginiuose (skaičius) | Organizuota respublikiniųrenginių (skaičius) | Dalyvauta respublikiniuose renginiuose (skaičius) | Organizuota rajoninių renginių(skaičius) | Dalyvauta rajoniniuose renginiuose(skaičius) |
| 1 | 14 | 21 | 61 | 18 | 18 |

**IV. Centro auklėtinių pasiekimai**

|  |  |  |
| --- | --- | --- |
| Miesto (rajono) | Respublikoje | Tarptautiniuose |
| Dalyvavusių skaičius | Nugalėtojų ir prizininkų skaičius | Dalyvavusių skaičius | Nugalėtojų ir prizininkų skaičius | Dalyvavusių skaičius | Nugalėtojų ir prizininkų skaičius |
| 812 | 84 | 701 | 67 | 72 | 18 |

Dėl pandemijos dalis varžybų neįvyko, sportininkai mažai laiko turėjo pasiruošti joms. Tačiau turime kuo pasidžiaugti.Puikiai įvairaus amžiaus Lietuvos čempionatuose pasirodė Rokiškio KKSC lengvaatlečiai. Net septyni sporto centro auklėtiniai pateko į Lietuvos įvairaus amžiaus rinktines ir jų sudėtyse dalyvavo Baltijos šalių čempionatuose. Paulina Stuglytė ir Sonata Rudytė (tren. Rimantas Šinkūnas) tapo Baltijos šalių čempionato nugalėtojais, Eitvidas Turčinskas, Justas Meilus (tren. Rimantas Šinkūnas), Orinta Novikaitė (tren. Ina Nagelė), Renaldas Žiogas (tren. Valentas Čereška) iškovojo antrąsias vietas, o Aurėja Streikutė iškovojo bronzos medalį.Lietuvos jaunučių čempionate komandinėje užskaitoje Rokiškio KKSC lengvaatlečiai iškovojo aukštą 3-ią vietą.Nudžiugino ir šauliai. Visų amžiaus grupių komandiniuose šalies čempionatuose iškovojo prizines vietas arba buvo nugalėtojais. Ypatingai gerai pasirodė trenerio Giedriaus Kublicko auklėtinės: Gustė Mickytė, Evelina Kulytė, Kornelija Kiseliovaitė, kurios Lietuvos jaunių bei jaunučių čempionatuose iškovojo pirmąsias vietas ir pasiekė komandinius rekordus.Taip pat gerai sekėsi dziudo, sambo, sunkiosios atletikos sportininkams.Dar aštuoni sporto centro sportininkai yra kandidatai į įvairaus amžiaus šalies rinktines.**VI. Mokyklos partnerystė, ryšiai****Mokyklos socialiniai partneriai:**Lietuvos tautinis olimpinis komitetas, Lietuvos neformaliojo ugdymo centras, Lietuvos kaimo kultūros ir sporto asociacija „Nemunas“, Lietuvos moksleivių krepšinio lyga, Nacionalinė vaikų ledo ritulio lyga, Hockey Lietuva asociacija, Lietuvos kerlingo asociacija, Lietuvos „Sportas visiems“ asociacija, Lietuvos krepšinio federacija, Lietuvos sunkiosios atletikos federacija, Lietuvos šaudymo sąjunga, Lietuvos sambo imtynių federacija, Lietuvos dziudo imtynių federacija, Lietuvos lengvosios atletikos federacija, Lietuvos jėgos trikovės federacija, Lietuvos tinklinio federacija, Lietuvos sporto federacijų sąjunga, 34 rajono sporto klubai.**Tarptautiniai ryšiai:**Jakabpilio sporto centras, Cesio sporto mokykla, Aiskraukles sporto mokykla, Daugpilio sporto mokykla (LAT), Sunkiosios atletikos OTO ZAREMBOS SK (CZE).**V. Veiklos pagal iškeltus strateginius tikslus**

|  |  |  |
| --- | --- | --- |
| Nr. | Strateginis tikslas | Įvykdytos priemonės |
| 1. | Tobulinti klientų aptarnavimo kultūrą | Atsižvelgiant į tėvų išsakytas problemas, su kuriomis susiduria norėdami įtraukti vaikus į mokyklos sąrašus, buvo sudaryta galimybė tėvams patiems pildyti ir pateikti mokyklai dokumentus elektronine versija.Organizuoti ledo ritulio sporto šakos tėvų susirinkimai (buvo sprendžiami klausimai dėl trenerių, veiklų organizavimo, dalyvavimo varžybose).Atnaujinti internetinės svetainės administracijos kontaktai, pradėta plačiau viešinti įstaigos veikla Sporto centro facebook profilyje. |
| 2. | Kurti naujas paslaugas | Į Sporto centro balansą buvo perimta uždara paplūdimio tinklinio salė, esanti Obeliuose ir infrastruktūra pilnai pritaikyta vykdyti šią sporto šaką, deja 2020 metais veiklos joje taip ir nebuvo pradėtos vykdyti, dėl susidariusios karantino situacijos.Sukurtas ryšys su Lietuvos kerlingo asociacija, paruošta ledo arena šios sporto šakos veiklai vykdyti. Pasibaigus karantinui, gyventojai bus supažindinti su šia sporto šaka. |
| 3. | Gerinti esamų paslaugų kokybę | 2020 metais buvo atliktas teikiamų paslaugų kokybės įsivertinimas ugdymo pasiekimų ir pažangos srityje. Vertinimas buvo atliktas analizuojant įstaigos vidinius dokumentus. Visos trys sritys įvertintos vidutinišku lygiu. Privalomas didesnis centro bendruomenės įtraukimas į ugdymo procesą, tai padės pagerinti ugdymo proceso kokybę.Baigtas įgyvendinti Ledo ritulio aikštelės stoginės įrengimo projektas. Pastačius stoginę ženkliai pagerėjo ledo dangos kokybė, trenerių darbo sąlygos, aikštės apšvietimas.Atnaujinta ledo ritulio arenos įranga (pasatyti nauji aikštės bortai).Suremontuotos ledo ritulininkų persirengimo patalpos.Pakeistos šaudyklos gaudyklės, tai labai svarbi saugumo sąlyga.Parašytas ir pateiktas projektas, skirtas šaudyklos inventoriui ir įrangai atnaujinti. Projekto suma 40 tūkst. Eurų. |
| 4. | Tobulinti organizacinius procesus | Patvirtinta įstaigos struktūra, tai padeda įvesti aiškumo įstaigos pavaldumo, bei veiklų organizavimo prasme.Organizuoti trenerių – sporto mokytojų susirinkimai, kurių metu spręsti ugdymo, sporto bazių infrastruktūros klausimai.Perskirstytos funkcijos tarp administracijos darbuotojų. |
| 5. | Kurti motyvuojančią darbo aplinką | Didžioji dalis administracijos patalpų nebuvo atnaujintos nuo įstaigos atidarymo, tad buvo atnaujinta dalis administracinių patalpų, nupirkti nauji baldai.Sporto bazių ir įrangos atnaujinimas taip pat labai svarbi trenerių – sporto mokytojų motyvuojančios darbo aplinkos sąlyga. |

**Išvados**Rokiškio KKSC jau dabar gali didžiuotis savo auklėtinių gerais pasiekimais ne tik nacionaliniu, bet ir tarptautiniu mastu. Turi profesionalius ir kompetentingus trenerius, kuriems suteikus geras sportinės bazės sąlygas ir tinkamai motyvavus galima būtų pasiekti dar geresnių rezultatų.Rajonas turi kitas sporto bazes, kurias galima būtų išnaudoti bendradarbiaujant su bendruomenėmis ir taip skatinant bendruomenės narių fizinį aktyvumą, bei rengiant respublikines ir tarptautines varžybas.Didesnį dėmesį reikia skirti centro savivaldai ir sporto bendruomenei, jas įtraukiant į svarbiausių įstaigos klausimų sprendimus, platesnį jų išdiskutavimą, tik tada galėsime pasiekti aukščiausią paslaugų kokybę.Dalis trenerių yra vyresnio amžiaus, tad reikia skirti didesnį dėmesį naujų trenerių pritraukimui į sporto centrą. Būtina įvertinti esamų sporto šakų poreikį ir galbūt dalį jų pakeisti į bendruomenei labiau patrauklias sporto šakas. |
|  |

Direktorius TadasStakėanas